《赠徐教谕爱兰》
宋代·何梦桂

朝采水中芹，莫采水中茆。
采采不盈掬，意不在寸草。
雇瞻尔子不，忧思郁中抱。
濯江暴秋阳，岂不是杲杲。
杲杲虽丽天，寒荄易枯槁。
君来升文堂，钟鼓试击考。
轰霆起群蛰，沈淖赖雪澡。
以中养不中，宽慈以为宝。
惟皇均降衷，三代此直道。
迪教敦民彝，端拜谢师造。

作者简介：淳安人，生卒年均不详，约宋度宗咸淳中前后在世。咸淳元年，（公元一二六五年）进士，为太常博士，历监察御史官，大理寺卿。引疾去，筑室小酉源。元至元中，屡召不起，终于家。梦桂精于易，著有易衍及中庸，致用。